EkBass/fiwiki-20250220-pages-articles huggingface dataset:
Hopeavirta

Hopeavirta on Soturikissat-kirjasarjassa esiintyvä fiktiivinen kissahahmo, joka elää Jokiklaanissa. ==Historia== ===Pentuna=== Väärätähden lupaus- kirjassa Hopeapentu syntyy Väärätähdelle ja Pajutuulelle Särkipennun ja Pajupennun kanssa. Hopeapentu on ainoa pentu, joka jää eloon pentueesta. Hänen emonsa ja sisaruksensa kuolevat viheryskään. Aurinkoahven alkaa huolehtimaan Hopeapennusta. ===Soturina=== Tuli ja jää-kirjassa Hopeavirta on ainoa tytär Väärätähdelle ja Jokiklaanin kuningattarelle Pajutuulelle. Hän näyttäytyy ensimmäistä kertaa, kun hän pelastaa Harmaaraidan jääkylmästä joesta. Hän kysyy Harmaaraidalta, mitä hän tekee Jokiklaanin reviirillä, johon Harmaaraita vastaa hukkuvansa. Matkalla takaisin Myrskyklaaniin, Tulisydän huomaa Harmaaraidan katsovan peräänsä monta kertaa, johon Tulisydämen oppilas Tuhkatassu ilkikurisesti huomauttaa, kuinka kaunis Hopeavirta on. Tapahtuman jälkeen Hopeavirta alkaa tapailemaan salaa Harmaaraitaa. Tapailujen aikana hän rakastuu Harmaaraitaan Tulisydämen ja Usvajalan varoitteluista huolimatta. Tulisydän näkee Hopeavirran ja Harmaaraidan tapaavan salaa ja hän menee myöhemmin Hopeavirran luokse yrittäen saada tämän eroamaan Harmaaraidasta. Hopeavirta on paikalla, kun Jokiklaani ja Varjoklaani hyökkäävät Tuuliklaaniin. Tulisydän hyökkää hänen päälleen tajuamatta kuka hän on. Tulisydän pysähtyy, kun Harmaaraita huutaa häntä lopettamaan. Harmaaraita tuijottaa kauhuissaan Tulisydäntä ja Tulisydän päästää Hopeavirran karkuun. Harmaaraita juoksee Hopeavirran perään. Mustaraita huomaa tämän ja hän menee heti kertomaan näkemästään Tiikerikynnelle. Tiikerikynsi sanoo, että huomasi Harmaaraidan seuraavan Hopeavirtaa ja hän epäilee, että jotain on tekeillä heidän välillä. Kirjassa Salaisuuksien metsä Hopeavirta kertoo Harmaaraidalle, että odottaa hänen pentujaan. Molemmat heistä ovat onnellisia. Kun Hopeavirta tulee tapaamaan Harmaaraitaa Aurinkokiville yhden kuun jälkeen, hän aloittaa synnyttämiseen, mutta jokin menee pieleen. Harmaaraita kutsuu Tulisydäntä, joka seisoo lähellä ja käskee häntä hakemaan Keltahampaan. Tiikerikynsi näkee ja kysyy, mitä tapahtuu. Kun Tulisydän tuo Tuhkatassun, oppilas käskee Tulisydäntä ja Tiikerikynttä nuolemaan pentuja. Tuhkatassu onnistuu pelastamaan kaksi pentua, jotka nimetään Sulkapennuksi ja Myrskypennuksi. Hopeavirta kuitenkin kuolee, koska hän menetti paljon verta synnytyksessä ja jättää hyvästit kumppanilleen ja toivoo hänen huolehtivan heidän pennuistaan. Harmaaraita on murtunut Hopeavirran kuolemasta ja epävarma siitä, ovatko hänen pentunsa elossa. Tuhkatassu masentuu, koska Hopeavirta kuoli. Harmaaraita ehdottaa Tulisydämelle, että he hautaisivat Hopeavirran ja pennut, mutta Tulisydän kertoo ilahtuneena, että pennut ovat elossa. Hopeavirta haudataan joen viereen. Luokka: Soturikissat Luokka: Kuvitteelliset kissat
88\. laivue (RAF)

88\. laivue oli Britannian kuninkaallisten ilmavoimien lentolaivue Korean sodassa. Laivue lakkautettiin nimeämällä se uudelleen 14. laivueeksi 1962. Laivueen kalustona oli Bristol Blenheim IV -koneet helmikuusta joulukuuhun 1941. Koneissa käytettiin tunnuksena kirjaimia RH ja laivueen tukikohtina olivat Sydenham, Swanton Morley ja Attlebridge.Lake & March 2004 s. 106 Laivue perustettiin No. 1430 lentueesta Kai Takissa 1. syyskuuta 1946. Laivueen kalustona oli Short Sunderland GR5 ja tukikohtana Iwakuni Korean sodan alkuvaiheissa. Laivue siirtyi 24. kesäkuuta 1954 Seletariin, Singaporeen ja lakkautettiin 1. lokakuuta.Lake 2003 s. 180 Laivue perustettiin uudelleen toukokuussa 1956 Wildenrathissa kalustonaan English Electric Canberra B(I)8.Ransom & Fairclough 1997 s. 185 Laivue nimettiin 17. joulukuuta 1962 uudelleen 14. laivueeksi.Squadrons - The Story behind Today's Units s. 49 == Lähteet == *International Air Power Review: Lake, John Variant briefing: Short Sunderland AIRtime Publishing Wallingford Oxforshire 2003 ISSN 1473-9917 *International Air Power Review: Lake, Jon & March, Daniel J. Combat colours: Blenheim: wartime workhorse AIRtime Publishing Wallingford Oxforshire 2004 ISSN 1473-9917 *Ransom, Stephen & Fairclough, Robert: English Electric Aircraft and their Predecessors, Putnam AEronautical Books 1997 ISBN 0 851777 806 2 *Royal Air Force Squadrons - The Story behind Today's Units The Heritage, The Aircraft, The Operations: Key Publishing 2016 === Viitteet === == Aiheesta muualla == Luokka:Yhdistyneen kuningaskunnan ilmavoimien laivueet toisessa maailmansodassa‎ Luokka:Korean sota
95\. laivue (RAF)

95\. laivue oli Britannian kuninkaallisten ilmavoimien lentolaivue Toisessa maailmansodassa. Laivue muodostettiin 15. tammikuuta 1941 Obanissa, mistä se siirtyi seuraavana päivänä Pembroken telakalle. Laivueen kalustona oli perustettaessa Short Sunderland Mk I. Laivue siirrettiin Freetowniin Sierra Leoneen 17. maaliskuuta ja Juihin seuraavana vuonna 9. huhtikuuta. Laivueen kalustoksi vaihdettiin Sunderland Mk III elokuussa 1942. Laivueen uudeksi tukikohdaksi määrättiin Bathurst 7. maaliskuuta 1943, missä se lakkautettiin 30. kesäkuuta 1945.Lake 2003 s. 180 == Lähteet == *International Air Power Review: Lake, John Variant briefing: Short Sunderland AIRtime Publishing Wallingford Oxforshire 2003 ISSN 1473-9917 === Viitteet === Luokka:Yhdistyneen kuningaskunnan ilmavoimien laivueet toisessa maailmansodassa
119\. laivue (RAF)

119\. laivue oli Britannian kuninkaallisten ilmavoimien lentolaivue Toisessa maailmansodassa. Laivue muodostettiin G-lentueesta 13. maaliskuuta 1941 kalustonaan C- ja G-luokkien lentoveneet. Huhtikuussa 1942 vanhentuneiden Imperial Airwaysin koneiden tultua lentokelvottomiksi laivue määrättiin PBY Catalina -koneiden siirtoyksiköksi Lough Erneen. Laivue muodostettiin uudelleen Pembroken telakalla loppu vuodesta 1942 kalustonaan Short Sunderland MKII ja MkIII -koneet ja lakkautettiin 17. huhtikuuta 1943.Lake 2003 s. 180 == Lähteet == *International Air Power Review: Lake, John Variant briefing: Short Sunderland AIRtime Publishing Wallingford Oxforshire 2003 ISSN 1473-9917 === Viitteet === Luokka:Yhdistyneen kuningaskunnan ilmavoimien laivueet toisessa maailmansodassa
201\. laivue (RAF)

201\. laivue ()) oli Britannian kuninkaallisten ilmavoimien lentolaivue toisessa maailmansodassa. Laivueen historia alkaa laivaston lentojoukkojen 1. laivueen perustamisesta 1914, kun laivaston ja maavoimien lentoyksiköt liitettiin yhteen muodostettaessa uusi puolustushaara Britannian kuninkaalliset ilmavoimat 1. huhtikuuta 1918. Laivue lakkautettiin 26. toukokuuta 2011 ja se on suunniteltu uudelleen perustettavaksi 2021, kun siitä muodostetaan toinen P-8A Poseidon -laivue. == Historia == Laivue perustettiin muodostettaessa Britannian kuninkaalliset ilmavoimat 1. huhtikuuta 1918 yhdistämällä maavoimien ja ilmavoimien laivueet, jolloin Fienvillersiin sijoitettu laivaston lentojoukkojen 3. prikaatin 13. lennostoon kuuluneesta 1. laivueesta tuli 201. laivue. Laivue siirtyi 12. huhtikuuta lennoston mukana Noeux lès Auxiin ja edelleen 19. syyskuuta Baizieuxiin, 14. lokakuuta Beugnatreen, 27. lokakuuta La Targetteen ja 22. marraskuuta Bethencourtiin. Laivueesta muodostettiin 24. tammikuuta 1919 kaaderilaivue, jolloin sen lentokoneet luovutettiin 203. laivueelle. Laivue siirtyi 15. helmikuuta Lake Downiin liitettynä 2. rykmentin 33. lennostoon, mistä se siirrettiin 2. syyskuuta 7. rykmenttiin Eastleighiin. Laivue lakkautettiin 31. joulukuuta.Sturtivant & Page 1992 s. 432 Laivueen ensimmäiset Short Sunderland MkI -koneet saapuivat 13. maaliskuuta 1940 Invergordoniin ennen laivueen siirtoa Lough Erneen 18. syyskuuta 1941. Laivueeseen liitettiin Sunderland MkII koneita toukokuusta alkaen ja Sundnerland MkIII koneita tammikuusta 1942 alkaen. Laivueen tukikohtana oli Pembroken telakka 3. maaliskuuta-3. marraskuuta 1944, minkä jälkeen se palasi Lough Erneen. Laivueen kalusto vaihtui Sunderland MKV:een helmikuusta 1945 alkaen ja se palasi Pembrokeen 3. elokuuta 1945. Laivueen tukikohdaksi vaihtui Calshot 1. huhtikuuta 1946 ja paluu Pembrokeen 17. tammikuuta 1949, missä laivue lakkautettiin 28. helmikuuta 1957.Lake 2003 s. 180 Laivueen meriitteihin kuuluu muun muassa taistelulaiva Bismarckin havaitseminen 22. huhtikuuta 1941 Beisfjordista lähellä Narvikia. Alus kuitenkin katosi sumuun ja se löydettiin uudelleen vasta kuukautta myöhemmin.Barnes s. 354 == Lähteet == *International Air Power Review: Lake, John Variant briefing: Short Sunderland AIRtime Publishing Wallingford Oxforshire 2003 ISSN 1473-9917 * === Viitteet === Luokka:Yhdistyneen kuningaskunnan ilmavoimien laivueet toisessa maailmansodassa
202\. laivue (RAF)

202\. laivue oli Britannian kuninkaallisten ilmavoimien lentolaivue toisessa maailmansodassa. == Historia == Laivue perustettiin 17. lokakuuta 1914 Eastchurchissä ensimmäisen kerran laivaston ilmavoimien 2. laivueena. Ensimmäisessä maailmansodassa laivueen kalustona oli erilaisia lentokoneita ja sen tehtävänä oli muun muassa tiedustelu, ilmapommitus ja suojaaminen. Sotatoimien päätyttyä laivaston ilmavoimia lakkautettaessa ja laivueita liitettäessä vasta perustettuihin ilmavoimiin niin laivueesta tuli huhtikuussa 1918 ilmavoimien 202. laivue.Royal Air Force Squadrons s. 107 Sotien välillä laivueen kalustoksi tulivat lentoveneet kuten Saro London ja sen tehtäväksi muodostui vuodesta 1929 alkaen sukellusveneiden torjunta Välimerellä. Laivue sai Short Sunderland MkI -koneensa huhtikuussa 1939 Kalafranassa Maltalla. Laivueen koneet kuitenkin menetettiin pian sen jälkeen. Laivue muodostettiin uudelleen 20. joulukuuta 1941 Gibraltarilla, jolloin sen kalustoksi tuli Sunderland MkI/II/III -koneet, joilla se operoi aina 20. syyskuuta 1942 saakka.Lake 2003 s. 180 Sodan päätyttyä laivue siirrettiin Pohjois-Irlantiin tehtävänään säätiedustelu Pohjois-Atlantilla. Vuonna 1964 laivueen tehtävä vaihtui jälleen, kun se aloitti SAR-lennot. Samalla laivueen kalustoksi vaihtuivat Whirlwind HAR.10 -helikopterit. Kalusto vaihtui myöhemmin Sea Kingeiksi. Vaikka laivueen pääosat palvelivat Britteinsaarilla niin C lentue sijoitettiin 1982 Falklandin saarille välittömästi Argentiinaa vastaan käydyn sodan päätyttyä. Laivue nimettiin myöhemmin 1564. lentueeksi. Sekä 1564. lentue että 202. laivue lakkautettiin 2016. == Lähteet == *International Air Power Review: Lake, John Variant briefing: Short Sunderland AIRtime Publishing Wallingford Oxforshire 2003 ISSN 1473-9917 *Royal Air Force Squadrons - The Story behind Today's Units The Heritage, The Aircraft, The Operations: Key Publishing 2016 === Viitteet === Luokka:Yhdistyneen kuningaskunnan ilmavoimien laivueet toisessa maailmansodassa
204\. laivue (RAF)

204\. laivue oli Britannian kuninkaallisten ilmavoimien lentolaivue Toisessa maailmansodassa. Laivueen Saro Londonit vaihdettiin Short Sunderland MkI -koneisiin 8. kesäkuuta 1939 alkaen Mount Battenissa, mistä laivue siirrettiin Sullom Voeen 2. huhtikuuta 1940 ja edelleen Reykjavikiin 5. huhtikuuta 1941, missä laivueen koneet vaihdettiin pari kuukautta myöhemmin Sunderland MkII:iin. Laivueen tukikohta vaihtui Bathurstiin 28. elokuuta 1941 ja uudet Sunderland MkIII -koneet otettiin käyttöön laivueessa syyskuussa 1942. Laivueen tukikohdaksi määrättiin Jui 28. tammikuuta 1944, jossa se lakkautettiin 30. kesäkuuta 1945. Laivue oli juuri huhtikuussa vaihtanut koneensa Sunderland MkV:iin.Lake 2003 s. 180 == Lähteet == *International Air Power Review: Lake, John Variant briefing: Short Sunderland AIRtime Publishing Wallingford Oxforshire 2003 ISSN 1473-9917 === Viitteet === Luokka:Yhdistyneen kuningaskunnan ilmavoimien laivueet toisessa maailmansodassa
210\. laivue (RAF)

210\. laivue oli Britannian kuninkaallisten ilmavoimien lentolaivue Toisessa maailmansodassa. Laivue vastaanotti Short Sunderland MkI -koneensa 3. heinäkuuta 1938 Pembroken telakalla, mistä se siirtyi lokakuussa Tayportiin ja edelleen Invergordoniin ja Obaniin 13. heinäkuuta 1940. Yksikkö vaihtoi Sunderlandit PBY Catalinoihin huhtikuussa 1941.Lake 2003 s. 180 == Lähteet == *International Air Power Review: Lake, John Variant briefing: Short Sunderland AIRtime Publishing Wallingford Oxforshire 2003 ISSN 1473-9917 === Viitteet === Luokka:Yhdistyneen kuningaskunnan ilmavoimien laivueet toisessa maailmansodassa
Zvezda Moskova

Zvezda Moskova () on venäläinen jääkiekkoseura, joka on kotoisin Moskovasta. Seura pelaa Venäjän toisella sarjatasolla VHL-liigassa. Joukkue toimii KHL- seura PHK TsSKA Moskovan farmijoukkueena. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 31 Ivan Novožilov L 2026 Moskova, Venäjä 33 Dmitri Gamzin L 2025 Moskova, Venäjä 35 Kirill Samsonov R 2026 Moskova, Venäjä Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 6 Mihail Gordejev L 2026 Moskova, Venäjä 18 Nikolai Makarov L 2025 Perm, Venäjä 28 Ivan Patrihajev L 2026 Jekaterinburg, Venäjä 32 Ivan Rogov L 2026 Tšerepovets, Venäjä 38 Anton Mališev R 2025 Jaroslavl, Venäjä 42 Roman Kalinitšenko L 2025 Moskova, Venäjä 72 Jegor Brjutov L 2026 Tjumen, Venäjä 80 Artjom Baraboša R 2027 Omsk, Venäjä Fjodor Beljakov R 2025 Moskova, Venäjä Vadim Kudako L Tšerepovets, Venäjä Danila Stanislavski L 2026 Moskova, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 19 Artjom Prohorov L H 2026 Moskova, Venäjä 23 Danila Hulapov L H 2025 26 Kirill Dolženkov L OLH 2026 Moskova, Venäjä 34 Sergei Sulev L H 2024 Volgograd, Venäjä 47 Sergei Šamšurin L H 2025 Omsk, Venäjä 70 Ivan Jantšenko L H 2027 Homel, Valko-Venäjä 75 Matvei Averotškin L KH 2027 Moskova, Venäjä 79 Vasili Dronik R H 2027 Moskova, Venäjä 93 Nikita A. Rožkov L OLH / KH 2025 Orenburg, Venäjä 95 Matvei Vasin L H 2027 Moskova, Venäjä 97 Aleksei Tšurkin L OLH 2026 Dmitrov, Venäjä 99 Jegor Kuzminov L H 2026 Dmitrov, Venäjä Aleksandr Drjagilev L H / P 2025 Nižnevartovsk, Venäjä Jaroslav Japparov L VLH 2026 Mežduretšensk, Venäjä Semjon Pankratov L KH 2025 Moskova, Venäjä Nikita Šališkin L KH 2025 Moskova, Venäjä === Joukkueenjohto === * Päävalmentaja: Rinat Hasanov * Apuvalmentaja: Konstantin Kornejev * Apuvalmentaja: Dmitri Subbotin * Maalivahtivalmentaja: Vitali Jeremejev * Fysiikkavalmentaja: Artjom Ternavski * Huoltopäällikkö: Mihail Tomilin * Joukkueenjohtaja: Artjom Zaharov Lähde: EliteProspectshttps://www.eliteprospects.com/team/7614/zvezda-moskva Viitattu 4.11.2021. == Lähteet == Luokka:Venäläiset VHL-seurat
Pythion

Pythion (, ) voi viitata seuraaviin: * Pythion, antiikin aikainen kaupunki Perrhaibiassa Thessaliassa * Pythion eli Apollon Hypoakraioksen luola, antiikin aikainen pyhäkkö Ateenassa * Pythion eli Apollon Pythioksen pyhäkkö, antiikin aikainen pyhäkkö Ateenassa * Pythium, monia kasvipatogeeneja sisältävä munasienisuku
Kishar

Kishar tai Kišar muodostaa veljensä Ansharin kanssa babylonialaisessa luomistarussa Enūma Elišissä jumalten kolmannen sukupolven. Hänen nimensä merkitsee "maankamara". Anshar ja Kishar olivat alkumerestä ensimmäisinä ilmaantuneiden Lahmun ja Lahamun jälkeläisiä, ja heistä itsestään tuli taivaan jumala Anin vanhemmat.Lurker 1987, s. 14 ==Lähteet== * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Maan jumalat Luokka:Mesopotamialaiset jumalattaret
Victor Crone

Victor Crone (s. 31. tammikuuta 1992 Österåkerin kunta, Ruotsi), on ruotsalainen laulaja. Hän edusti Viroa kappaleella "Storm" vuoden 2019 Eurovision laulukilpailussa Tel Avivissa. ==Elämäkerta== ===Nuoruus=== Crone syntyi Österåkerin kunnassa, Ruotsissa. Hän aloitti kitaransoiton varhaisessa iässä ja jatkoi myöhemmin musiikin suorittamista. Lukion loppupuolella Crone alkoi kirjoittamaan omia kappaleitaan. Hänen ensimmäinen kappaleensa oli tyyliltään rakkauslaulu. Crone jatkoi lukiotaan Yhdysvalloissa. Siellä hän oli muun muassa Los Angelesissa ja Nashvillessä. Tuolloin hänen taiteilijanimenään oli Vic Heart ===Ura=== Crone oli aikaisemmin osallistunut Melodifestivalen 2015 -kilpailuun, joka toimi Ruotsin vuoden 2015 euroviisukarsintana. Hän kilpaili yhdessä Behrang Mirin kanssa ja heidän kilpailukappaleensa oli nimeltään "Det rår vi inte för". Semifinaalissaan he sijoittuivat neljänneksi ja pääsivät Andra Chansen (suom. Toinen mahdollisuus) -vaiheeseen. Andra Chansen -vaiheessa he kuitenkin hävisivät Samir & Viktor -duolle. Crone osallistui myös Viron euroviisukarsintana toimivaan Eesti laul 2019 -kilpailuun kappaleella "Storm". 16. helmikuuta 2019 pidetyssä finaalissa hän voitti kilpailun saaden eniten yleisöääniä. == Lähteet == Luokka:Ruotsalaiset laulajat Luokka:Viron euroviisuedustajat Luokka:Vuoden 2019 euroviisuedustajat Luokka:Vuonna 1992 syntyneet Luokka:Elävät henkilöt
Torkkilan kansakoulu

Torkkilan kansakoulu oli Angelniemellä vuosina 1904–1964 toiminut kansakoulu. Se sijaitsi Torkkilan kylässä. Torkkilan koulu palveli Angelniemen länsiosaa, jonne se muodosti Pyhäloukkaan koulupiirin. Koulupiiriasetuksen myötä todettiin, että Angelniemen mantereen puoleiseen osaan oli perustettava Kokkilan kansakoulun lisäksi toinen kansakoulu. Hanketta aluksi vastustettiin, mutta kun valtio myönsi rakentamista varten lainan ja koululle lahjoitettiin tontti, alettiin koulua rakentaa Torkkilan kylään vuonna 1902. Torkkilan koulu aloitti toimintansa vuonna 1904. Oppilasmäärä väheni Angelniemellä rajusti 1950- ja 1960-lukujen taitteessa. Kunnan neljästä kansakoulusta lakkautettiin kaksi, mikä kasvatti Kokkilan ja Torkkilan koulujen oppilasmäärää. Torkkilan koulun toimintaa piti kuitenkin pian supistaa ja koulu lakkautettiinkin vuonna 1964. Angelniemelle jäi vain yksi koko kunnan käsittävä koulupiiri. Muutaman vuoden ajan Torkkilan koulua käytettiin Kokkilan koulun opetustilana, kunnes sitä ei enää tarvittu. ==Lähteet== Luokka:Varsinais-Suomen kansakoulut Luokka:Angelniemi
Chenab

Chenab () () on Intian ja Pakistanin läpi virtaava joki Punjabissa. Lisäksi se virtaa Jammun ja Kashmirin läpi. Joki muodostuu Chandran ja Bhagan jokien yhtyessä, virtaa Pakistanin puolelle Punjabin alangoille, missä se yhtyy Sutlej-jokeen, joka on Indusin sivujoki. Sen pituus on 970 km.https://www.britannica.com/place/Chenab-River Joen keskimääräinen virtaama on 25 miljardia kuutiometriä vuodessa. Intia on harkinnut sen hyödyntämistä vesivoimaan. Salalin padon ja vesivoimalan rakentaminen on aiheuttanut kiistaa Indusin vesistön hallinnasta Intian ja Pakistanin välillä. Maat ovat päässeet sopimukseen, että Pakistan saa tarkastaa uudet patohankkeet. == Lähteet == Luokka:Intian joet Luokka:Pakistanin joet
Christoffer Fagerström

Christoffer Fagerström (s. 29. syyskuuta 1992) on ruotsalainen jääpalloilija. Hän edustaa Ruotsin Elitserienissä pelaavaa Hammarby IF:ää. Fagerström nousi kasvattajaseurassaan Vargöns BK:ssa edustusmiehistöön 15-vuotiaana kaudella 2007–2008. Sen jälkeen hän siirtyi Elitserien-seuran IFK Vänersborgin riveihin, aluksi lainalla alemmalla tasolla pelaavaan Blåsut BK:hon. Kaudesta 2009–2010 alkaen Fagerström pelasi IFK Vänersborgin riveissä. Kahdeksan IFK Vänersborg-kauden jälkeen hän siirtyi kaudeksi 2016–2017 Venäjän liigaan Habarovskin SKA-Neftjanikin riveihin, jossa hän oli voittamassa Venäjän mestaruuden. Palattuaan yhden kauden jälkeen Ruotsiin seuraksi tuli tukholmalainen Hammarby IF syksystä 2017 alkaen. Fagerström on pelannut kahdet MM-kisat ja saavuttanut niissä kaksi MM-hopeaa (2018 ja 2019). ==Saavutukset== Maajoukkueessa * Kaksi MM-hopeaa: 2018 ja 2019 Seurajoukkueissa * Venäjän mestari: 2017 SKA-Neftjanikin riveissä, * Maailmancupin voitto: 2019 (Bollnäsin riveissä) == Lähteet == *International Bandy Database: Christoffer Fagerström *rusbandy.ru: Christoffer Fagerström ===Viitteet=== Luokka:Ruotsalaiset jääpalloilijat Luokka:Vuonna 1992 syntyneet Luokka:Elävät henkilöt
Pyhäloukas

Pyhäloukas on historiallinen alue ilman tarkemmin määriteltyjä rajoja Halikon länsilaidalla nykyisessä Salon kaupungissa Varsinais-Suomessa. Pyhäloukas on saanut nimensä varhaiskristillisellä ajalla. Perimätiedon mukaan kulmakunnan asukkaan kulkivat kirkkopyhinä Paimion kirkkoon. Kulmakunnassa on sijainnut maakirjojen mukaan tila nimeltään Pyhä. Joissain vanhoissa lähteissä kulmakunnan läpi virtaava Vainionjoki on nimetty Pyhävainionojaksi. Nykyaikaisessa peruskartassa on merkitty Pyhäloukas Seppälän kylän paikkeille. Angelniemen kunnan länsiosaan muodostettiin vuonna 1901 Pyhäloukkaan koulupiiri, jonka nimi muutettiin myöhemmin Torkkilan koulupiiriksi kansakoulun sijainnin mukaan. ==Lähteet== Luokka:Halikko
Jouko Kiiski

Jouko Kiiski (s. 1955) on suomalainen pappi sekä teologian ja filosofian tohtori, joka toimi Itä-Suomen yliopiston käytännöllisen teologian yliopistonlehtorina vuosina 2002-2022. Hän on tehnyt väitöskirjansa käytännöllisestä teologiasta ja psykologiasta. Kiiski on tutkinut muun muassa parisuhdeongelmia, sielunhoitoa ja diakoniaa. Hän on sekä Helsingin että Itä- Suomen yliopistojen dosentti. ==Lähteet== Luokka:Vuonna 1955 syntyneet Luokka:Suomen evankelis-luterilaisen kirkon papit Luokka:Suomalaiset teologit Luokka:Elävät henkilöt Luokka:Käytännöllinen teologia
Peksalan kansakoulu

Peksalan kansakoulu oli Angelniemellä vuosina 1904–1957 toiminut kansakoulu. Se sijaitsi niin sanotusti Luodon puolella eli kunnan Kemiönsaaren puoleisella laidalla Peksalan kylässä. Koulupiiriasetuksen myötä Angelniemen kunnalle tuli paineita muodostaa koulupiiri Kemiönsaaren puoleiseen kunnanosaan. Aluksi koulun perustamista vastustettiin, eikä koulun sijoituspaikasta päästy yhteisymmärrykseen. Luodon koulupiiri perustettiin 1901 ja uuden koulun sijoituspaikaksi päätyi Peksala, sillä Peksalan tilan isäntä suostui lahjoittamaan koululle tontin. Peksalan isäntä myös aloitti yksityisen kansakoulun pitämisen omissa tiloissaan kunnes koulu valmistuisi. Peksalan koulu aloitti toimintansa vuonna 1904. Kansakoulu toimi Peksalassa vuoteen 1957 asti. Vähäisen oppilasmäärän takia koulu lakkautettiin ja alueen oppilaat kulkivat jatkossa Sapalahden kansakouluun. ==Lähteet== Luokka:Varsinais-Suomen kansakoulut Luokka:Angelniemi
Mymensinghin alue

Mymensinghin alue on yksi Bangladeshin kahdeksasta hallinnollisesta alueesta. Alueen pinta-ala on 10 569 neliökilometriä ja siellä oli vuoden 2011 laskennassa 10 990 913 asukasta. Vuonna 2016 asukasluvun arvioitiin kasvaneen yli 12 miljoonaan. == Lähteet == == Aiheesta muualla == Luokka:Bangladeshin alueet
Hallituskatu (Tampere)

Hallituskatu on Tampereen keskustassa sijaitseva itä-länsisuuntainen katu, joka kulkee Nalkalan ja Kaakinmaan kaupunginosissa. Sen päätepisteenä idässä on Takon tehdasalue, lännessä päätteenä on Mariankatu. Hallituskadun muita poikkikatuja ovat Kirkkokatu, Aleksis Kiven katu, Kuninkaankatu, Näsilinnankatu, Hämeenpuisto, Papinkatu, Koulukatu ja Mäntykatu. == Kadun nimi == Kadunnimi Hallituskatu on peräisin vuodelta 1807, jolloin se syntyi komiteatyön tuloksena. Se kuuluu Tampereen vanhimpiin kadunnimiin. Nimen mallina on mahdollisesti ollut tukholmalainen kadunnimi, sillä Suomen suurissa kaupungeissa ei tiettävästi ollut muita Hallituskatuja tuohon aikaan. Nimen käytölle ei myöskään ole mitään paikallista perustetta. Kun kadunnimet vuonna 1826 merkittiin ensimmäisen kerran Tampereen karttaan, Hallituskadusta käytettiin ruotsinkielistä nimeä Regerings Gatan. == Rakennuksia == Hallituskadulla sijaitsee useita merkittäviä, tunnettujen suunnittelijoiden piirtämiä taloja. Katuosoite Rakennuksen nimi Valmistui Suunnittelija Huomautus Lähteet Hallituskatu 3–5 Huberin talo 1949, 1950 Bertel Strömmer Rakennettu vaiheittain. Hallituskatu 8 Puhelinosuuskunnan talo 1933 Bertel Strömmer 1960-luvulla uusitut pintamateriaalit eivät ole alkuperäisen tyylin mukaisia. Hallituskatu 10 Kauppahalli 1901 Hjalmar Åberg Valtakunnallisesti merkittävä. Suojeltu valtioneuvoston päätöksellä. Tampereen kantakaupungin rakennuskulttuuri 1998, s. 72. Hallituskatu 14 Aamulehden talo 1927 Birger Federley Rakennusta korotettu. Tampereen kantakaupungin rakennuskulttuuri 1998, s. 75.Aamulehti uudessa toimitalossaan. Aamulehti. 1.12.1927, s. 4. Kansalliskirjaston digitaaliset aineistot Viitattu 1.12.2019. Hallituskatu 19 Työväentalo 1900 Heikki Tiitola Rakennusta laajennettu ja ulkoasua muutettu. Tampereen kantakaupungin rakennuskulttuuri 1998, s. 93. Hallituskatu 26 Aleksanterin koulu 1904 Wivi Lönn 1960-luvulla uusitut ikkunanpuitteet eivät ole alkuperäisen tyylin mukaisia. Tampereen kantakaupungin rakennuskulttuuri 1998, s. 92. Hallituskatu 30 Reaalilyseo 1890 Jac. Ahrenberg Rakennusta laajennettu. Tampereen kantakaupungin rakennuskulttuuri 1998, s. 97–98. Hallituskatu 32 Yhteiskoulun lukio 1901 E. A. Kranck Rakennusta laajennettu. Valkoiset ikkunanpuitteet muutettu tummanruskeiksi 1980-luvulla. Tampereen kantakaupungin rakennuskulttuuri 1998, s. 102. == Kuvia == Tiedosto:Tampereen yhteiskoulun lukio.jpg|Yhteiskoulun lukio. Tiedosto:Aleksanterin koulun eteläseinustaa Hallituskadulla.jpg|Aleksanterin koulun seinustaa. Tiedosto:Tampereen työväentalo.jpg|Työväentalon kulmatorni. Tiedosto:Tampere Kauppahalli.jpg|Kauppahallin sisäänkäynti. Tiedosto:Puhelinosuuskunnan talo, Hallituskatu 8, Tampere.jpg|Puhelinosuuskunnan talo. == Lähteet == == Aiheesta muualla == Luokka:Tampereen kadut Luokka:Nalkala Luokka:Kaakinmaa
Allahé

Allahé on arrondissementti Beninin Zoun departmentissa. Se on hallinnollisesti Za-Kpotan piirikunnan alainen. Arrondissementissa oli vuonna 2013 väkeä yhteensä 12 233 henkilöä. == Lähteet == == Aiheesta muualla == *Sää *Kartta Luokka:Beninin maantiede
Hellenismi (uskonto)

Hellenismi (myös esimerkiksi helleeninen pakanuus, kreikkalainen pakanuus, helleeninen polyteismi, helleeninen rekonstruktionismi‎ tai klassinen pakanuus, tai Eλληνική Εθνική Θρησκεία, Ellinikí Ethnikí Thriskeía) on antiikin Kreikan uskonnosta nykyajan maailmaan rekonstruoitu monijumalainen uuspakanallinen uskonto. Hellenismi on nykymuodossaan monimuotoinen uskonto, jossa perinteisiä kreikkalaisia jumalia voidaan palvoa perinteisin palvelumenoin tai heitä voidaan kunnioittaa uudemmilla tavoilla. ==Perusta== Pakanallisessa rekonstruktionalistisessa muodossa käsitykset mytologiasta, kosmologiasta ja teologiasta perustuvat Homeroksen, Hesiodoksen ja muiden antiikin kirjailijoiden teksteihin. Ritualistisen käytännön yksityiskohdat haetaan näiden teosten lisäksi myös antiikin uskontoa käsittelevistä tieteellisistä tutkimuksista. Uskontoon sulautetaan myös henkilökohtaista hengellistä kokemusta ja intuitiota. ==Piirteitä== Hellenismi on traditionalistinen uskonto ja teologisesti ja rituaalisesti konservatiivinen. Erityisiä kääntymisrituaaleja, initiaatioita tai vannottavia valoja ei hellenismissä ole. Myöskään pyhiä kirjoituksia ei ole. Hellenistiksi tullaan kunnioittamalla jumalia johdonmukaisesti ja uskollisesti perinteisten rukousten ja uhraamisen kautta. Helleenien tärkeimmät jumalat ovat samat olympolaiset jumalat kuin antiikin kreikkalaisillakin. Papiksi tai papittareksi yhteisö voi nostaa henkilön, joka tuntee uskonnon, sen historian ja rituaalimuodot sekä on omistautunut jumalille. Hellenismin perustavanlaatuisin arvo on eusebeia, ‘hurskaus’. Se tarkoittaa syvälle juurtunutta omistautumista perinteisten helleenisten jumalten palvontaan sekä tätä omistautumista tukevia tekoja. Myös vieraanvaraisuus (xenia), itsekontrolli (sophrosune) ja kohtuullisuus (metriotes) ovat hellenismin arvoja. Helleenit uhraavat jumalille aineellisia asioita kuten jyviä, hedelmiä, viiniä ja suitsukkeita. Harva helleeni uhraa eläimiä, vaikka muinaiset kreikkalaiset niin tekivätkin. Helleeneillä on omat juhlapäivänsä, jotka seuraavat jonkin muinaisen Kreikan kalenterin juhlapäiviä. Hellenistien päätavoitteet ovat muinaisen Kreikan uskonnon, filosofian ja arvojen palauttaminen uudistetussa muodossa Kreikkaan sekä Kreikan ortodoksisen kirkon ylivallan vähentäminen. ==Jäsenmäärä== Vuonna 2005 liikkeen johtajat arvioivat liikkeellä olevan noin aktiivista jäsentä. == Lähteet == Luokka:Antiikin Kreikan uskonto Luokka:Uskonto Kreikassa Luokka:Uuspakanalliset perinteet
X (pelisarja)

X on Egosoftin kehittämä avaruussimulaatiopelien sarja. == Pelaaminen == Pelit ovat ensimmäisestä persoonasta pelattavia. Avaruusaluksilla muun muassa käydään kauppaa ja taistellaan. Pelit ovat yksinpelejä lukuun ottamatta X4: Foundationsin online-moodia. == Kehitys == Inspiraatiota peleihin ovat antaneet muun muassa Elite, Blade Runner ja 2001: Avaruusseikkailu, sekä BBS- pelistä Tradewars. Kehittäjien ydinryhmä koostuu noin 20 henkilöstä. == Pelit == Nimi Julkaistu Alusta(t) X: Beyond the Frontier 1. heinäkuuta 1999 Windows X-Tension 1. kesäkuuta 2000 Windows X2: The Threat 3. joulukuuta 2003 Linux, Mac OS X, Windows X3: Reunion 28. lokakuuta 2005 Linux, Mac OS X, Windows X3: Terran Conflict 16. lokakuuta 2008 Linux, Mac OS X, Windows X3: Albion Prelude 15. joulukuuta 2011 Linux, Mac OS X, Windows X Rebirth 15. marraskuuta 2013 Linux, OS X, Windows X Rebirth: The Teladi Outpost 11. joulukuuta 2014 Linux, OS X, Windows X Rebirth: Home of Light 25. helmikuuta 2016 Linux, OS X, Windows X Rebirth VR Edition 15. heinäkuuta 2017 Windows X4: Foundations 30. marraskuuta 2018 Windows == Lähteet == == Aiheesta muualla == * Pelisarja MobyGamesissä Luokka:Videopelisarjat
Hannu Heino

Hannu Heino (14. maaliskuuta 1947 Rauma – 31. tammikuuta 2019 Viitattu 23.10.2020.) oli suomalainen toimittaja ja murrekirjailija. Rauman murteella kirjoittanut Heino aloitti Uusi Rauma -lehden pakinoitsijana ”Raumangiälise Uutise” -palstallaan vuonna 1984, ja julkaisi myöhemmin yli 20 murrekirjaa. Yhdessä Tapio Niemen kanssa hän muodosti Rauman murteella esiintyneen kaksikon Nyberg ja Brander, jossa Heinon hahmo oli kaupungissa vaikuttanut jumaluusopin dosentti Nils Brander (1750–1841). == Teokset == * * * * * * * * * * * * * * * * * * * * * * == Lähteet == Luokka:Suomalaiset murrekirjailijat Luokka:Pakinoitsijat Luokka:Suomalaiset toimittajat Luokka:Vuonna 1947 syntyneet Luokka:Vuonna 2019 kuolleet
Konsta Laakso

Konsta Laakso (s. 1990) on suomalainen näyttelijä. Hän on opiskellut näyttelijäntyötä Tampereen yliopiston Teatterityön tutkinto-ohjelmassa (Näty). Hän on näytellyt muun muassa Utran Uudessa Teatterissa sekä Tampereen Työväen Teatterissa. Laakso näyttelee miespääosaa Markku Pölösen draamaelokuvassa Oma maa, joka sai ensi-iltansa lokakuussa 2018. Samoin hän näyttelee miespääosaa syyskuussa 2023 ensi-iltaan tulleessa elokuvassa Lapua 1976. Laakso näytteli myös vuoden 2020 Lidlin joulumainoksessa prinssiä. == Lähteet == Luokka:Suomalaiset näyttelijät Luokka:Vuonna 1990 syntyneet Luokka:Elävät henkilöt
Tuupalan museo

Tuupalan talomuseo on Kuhmon kaupungin ylläpitämä museo, joka on perustettu vuonna 1975. Talo on nimetty Tuupaisten suvun mukaan, jotka asuttivat ja viljelivät tilaa 1600-luvulla. Museoalue käsittää Tuupalan alkuperäisten rakennusten lisäksi saunan ja riihen, jotka on saatu Kuusamonkylän Alavan talosta. Keskiössä on kuitenkin 1800-luvun puolivälissä valmistunut päärakennus, jonka huoneet on sisustettu 1800–1900-luvun interiöörein. Tuupalan työväen oloihin voi tutustua pikkupirtissä, jossa asui talon karjakko perheineen. Tuupalassa on toiminut mm. kestikievari, posti, apteekki, useita kauppoja, kirjasto, hammaslääkäri ja talvisodan aikana esikunta. Tuupalan tilan omistivat vuodesta 1884 lähtien kauppias Petter Johan Kainulainen ja puolisonsa Helena Kainulainen, jotka asuivat talossa lapsineen. Kainulaisten lapsista tytär Hilja Gestrin os. Kainulainen vaikutti myöhemmin arkkitehtina Tampereella. == RakennuksetKuhmon museo, Toimintakertomus 2016. s.5 == 1.Päärakennus 2.Sivurakennus 3.Pikkupirtti 4.Piha-aitta 5.Sauna 6.Riihi Museokäytössä olevat rakennukset == Kuvia == Kuva: Tuupala2.jpg| Pikkupirttiä asutti karjakko perheineen Kuva: Tuupalan museo2.jpg|Kuusamonkylän Alavan talosta tuotu sauna Kuva: Kuhmo Tuupala 5.jpg|Sänky pikkupirtissä Kuva: Kuhmo Tuupala 4.jpg|Pikkupirtin uuni Kuva: Kuhmo Tuupala 3.jpg|Päärakennuksen ruokailusali Kuva: Kuhmo Tuupala 1.jpg|Ruokailusali == Aiheesta muualla == *Tuupalan museo Kainuun paikallismuseoita ja kulttuuriympäristökohteita -portaalissa == Lähteet == Luokka:Kainuun paikallismuseot Luokka:Kuhmon museot Luokka:Suomen 1800-luvulla rakennetut rakennukset ja rakennelmat
Nuorisosiirtola

Nuorisosiirtola oli 1930-luvun laman aikana eri maihin perustettujen, nuorisolle tarkoitettujen, väliaikaisten leirien ja asumuksilla varustettujen laitosten nimitys. Näin järjestettiin asunto- ja työpaikka nuorille ruumiillisen työn tekijöille, joille ei muuten voitu työtä hankkia. Nuorisosiirtoloita luotiin torjumaan Euroopassa 1930 alkaneen taloudellisen taantuman aiheuttamaa työttömyyttä, kuljeskelua ja kurittomuutta sekä opettamaan nuorille työtaitoja. ==Suomen nuorisosiirtolat== Suomessa toimi 1934–1936 Saksasta saadun mallin mukaan järjestettyjä nuorisosiirtoloita, jotka oli tarkoitettu 16–20-vuotiaille työttömille. Heille tarjottiin majoitus, ravinto ja työvaatteet sekä ahkeruuteen tai työsuoritukseen perustuvaa rahakorvausta. Hieman vanhempia eli 21–25-vuotiaita varten perustettiin työsiirtoloita. Siirtolatoimintaa johti sosiaaliministeriö ja sen alainen toimikunta. Nuorisosiirtolat olivat valtion ylläpitämiä, mutta niihin otettavat nuorukaiset valitsi kunnan työttömyyslautakunta. Työttömän lähettänyt kunta maksoi matkakulut ja valtiolle 2–8 markkaa jokaiselta siirtolassa olopäivältä kuntain varallisuusluokasta riippuen. Nuorisosiirtolaan lähtemään suostuneen työttömän nuorukaisen kanssa tehtiin kirjallinen sopimus siellä olon ehdoista. Nuorille opetettiin pellonraivausta, asutustoimintaa, maatalouden ja karjatalouden töitä, metsänhoitoa sekä kerrattiin tärkeimpiä kansakoulun jatkokurssien aineita. Nuorisosiirtoloita oli kolmella paikkakunnalla. Lapinjärvellä 80:lle nuorukaiselle, Limingassa 60:lle ja Perniössä 50:lle nuorukaiselle. Hieman vanhempia varten oli työsiirtola Tervolassa 70:lle miehelle. Suomessa nuorisosiirtolatoiminnan kokeilu epäonnistui, eikä 1950-luvun lopulta lähtien nuoria työttömiä varten perustettuja ammattikurssileirejä enää nimitetty nuorisosiirtoloiksi. Sen sijaan nimitystä käytettiin epävirallisesti jatkosodan ja Lapin sodan aikana ylläpidetyistä erityistyömaista, joihin koottiin työvelvollisuusikäisiä sopeutumattomia tai kansalaisluottamuksensa menettäneitä nuoria. ==Lähteet== Luokka:1930-luku Luokka:Talouskriisit Luokka:Suomen taloushistoria
Talvisotamuseo

Kuhmon talvisotamuseo on Kuhmon kaupungin ylläpitämä museo, joka avattiin yleisölle heinäkuussa 1994. Näyttelyssä on esillä valokuvia, esineitä ja pienoismalleja, jotka kertovat Kuhmon taisteluista, suomalais- ja neuvostosotilaiden arjesta, rintamahuollosta ja siviilien evakkotaipaleesta. Näyttelyssä ovat esillä pienoismallit Saunajärven Luvelahden motista, kahdesta lentokoneesta (Polikarpov R-5 ja Tupolev TB-3) ja suojeluskuntatalo Korpilinnasta. Lisäksi näyttelyssä on ajokuntoon entisöity tykinvetäjä (T-20 Komsomolets m 1940). == Rakennus == Rakennus: * Suunnittelija: Heikki Kukkonen, arkkitehti * Valmistui: 20.6.1991 * Talvisotanäyttelyn avajaiset: 1.7.1994 == Kuvia == Kuva: Talvisotamuseo2.jpg| Etualalla suomalaisia sotilaita Kuva: Talvisotamuseo näyttely2.jpg | Palontorjuntakalustoa Kuva: Talvisotamuseo näyttely3.jpg| Neuvostosotilaita == Lähteet == == Aiheesta muualla == *Talvisotamuseo Kainuun paikallismuseoita ja kulttuuriympäristökohteita -portaalissa Luokka:Suomen sotahistorialliset museot Luokka:Kainuun paikallismuseot Luokka:Kuhmon museot Luokka:Kainuun sotahistorialliset museot
Kasur

pienoiskuva|Shah Kamal Chisti. Kasur (urduksi قصُور) on kaupunki Punjabin provinssissa Pakistanissa. Se sijaitsee Lahoren lähistöllä. Kaupungin väkiluku vuonna 2017 oli 488 741. == Lähteet == Luokka:Pakistanin kaupungit Luokka:Punjab (Pakistan)
Comilla

Comilla tai Cumilla () on kaupunki Chittagongin alueella, Bangladeshissa. Se on Comillan piirikunnan hallinnollinen keskus. Se perustettiin kunnaksi vuonna 1890, ja Comilla onkin yksi Bangladeshin vanhimmista kaupungeista. == Ilmasto == Comillassa vallitsee trooppinen savanni-ilmasto (Aw). Kesäisin lämpötila voi kohota yli 40 lämpöasteen. == Lähteet == == Aiheesta muualla == Luokka:Bangladeshin kaupungit
Dawood Ibrahim

Dawood Ibrahim Kaskar (s. 26. joulukuuta 1955 Khed) on intialainen terroristi ja mafioso. Talouslehti Forbes listasi hänet maailman 63. vaikutusvaltaisimmaksi henkilöksi vuonna 2010. Häntä pidetään vuonna 1993 tapahtuneiden Bombayn pommi-iskujen suunnittelijana. Iskuissa kuoli yli 250 ja haavoittui 700 henkeä. Forbes myös määritteli hänet maailman kaikkien aikojen toiseksi rikkaimmaksi rikolliseksi, Pablo Escobarin jälkeen, vuonna 2015. == Perhe == Hänen veljensä Shabir oli myös pahamaineinen rikollinen. Hänen toinen veljensä Iqbal Kaskar pidätettiin vuonna 2017 kiristyksestä syytettynä, ja Iqbalin poika Rizwan Kaskar joutui vankilaan vuonna 2019 samasta syystä. == Lähteet == Luokka:Intialaiset rikolliset Luokka:Terroristit Luokka:Vuonna 1955 syntyneet Luokka:Elävät henkilöt
Olga Heikkala

Olga Iita Mirjam Heikkala (s. 26. huhtikuuta 2000 Tornio) on suomalainen näyttelijä ja laulaja. Heikkala tuli tunnetuksi MTV3-kanavalla vuonna 2013 esitetystä KIDSing-laulukilpailusta, johon hän osallistui ollessaan 12-vuotias. Hän eteni kilpailussa finaaliin saakka, mutta lopulta Jenni Jaakkola voitti kilpailun. Vuosina 2018–2023 Heikkala esitti Mira Angervuon hahmoa Salatut elämät -saippuasarjassa, jossa hän näytteli ensin satunnaisesti vuoden 2018 loppukeväästä saman vuoden loppuun. Hänen roolihahmonsa palasi sarjaan jälleen kesällä 2019 ja esiintyi sarjassa vakituisesti marraskuuhun 2023 asti. Vuonna 2016 Heikkala muutti Helsinkiin päästyään opiskelemaan Kallion lukioon. Vuonna 2024 Heikkala aloitti artistiuran taiteilijanimellä OLGA. Hän julkaisi debyyttisinglensä ”Uus bitch” maaliskuussa 2024 ja saavutti sillä Suomen Spotifyn Top 50 -listan ykkössijan huhtikuussa. Toinen single "Stadi (Alicia)" julkaistiin kesäkuussa 2024, singlellä vierailee suomalainen laulaja Isac Elliot. == Filmografia == Vuosi Sarja Rooli 2018–2023 Salatut elämät Mira AngervuoSalatut elämät, osa 3639: Eva ja venähtänyt viikonloppu == Diskografia == === Single === Nimi Vuosi Listasijoitukset Albumi Single- lista Radio- lista ”Uus Bitch” 2024 1 – ”Stadi (Alicia)” (feat. Isac Elliot) 5 – "Iskelmää" 2024 == Lähteet == == Aiheesta muualla == *#puhurahasta-podcast, vieraana Olga Heikkala Luokka:Suomalaiset televisionäyttelijät Luokka:Vuonna 2000 syntyneet Luokka:Suomalaiset laulajat Luokka:Elävät henkilöt
Luettelo Turun historiaa käsittelevistä kirjoista

Tämä on luettelo Turun historiaa käsittelevistä kirjoista. * * Turun kaupungin historia ** ** ** ** ** * * * * * * * * * * * * * * * * Turun tuomiokirkon suojissa: Pohjoinen hiippakuntakeskus keskiajan ja uuden ajan alun Euroopassa (toim. Marika Räsänen, Reima Välimäki & Marjo Kaartinen). Historia Mirabilis 8. Turun historiallinen yhdistys & Turku Centre for Medieval and Early Modern Studies, Turku 2012. Luokka:Luettelot kirjoista
Etelä-Dakotan kuvernööri

Etelä-Dakotan kuvernööri () käyttää ylintä toimeenpanovaltaa Etelä-Dakotan osavaltiossa. Kuvernööri äänestetään neljän vuoden toimikaudelle. Nykyinen kuvernööri on republikaanisen puolueen Kristi Noem, joka astui virkaan 5. tammikuuta 2019. ==Kuvernöörit== # Kuva Nimi Virassa Puolue Muuta Alkoi Päättyi 1 Arthur C. Mellette 22. maaliskuuta 1889 3. tammikuuta 1893 Republikaani 2 Charles H. Sheldon 3. tammikuuta 1893 1. tammikuuta 1897 Republikaani 3 Andrew E. Lee 1. tammikuuta 1897 8. tammikuuta 1901 Populisti 4 Charles N. Herreid 8. tammikuuta 1901 3. tammikuuta 1905 Republikaani 5 Samuel H. Elrod 3. tammikuuta 1905 8. tammikuuta 1907 Republikaani 6 Coe I. Crawford 8. tammikuuta 1907 5. tammikuuta 1909 Republikaani 7 Robert S. Vessey 5. tammikuuta 1909 7. tammikuuta 1913 Republikaani 8 Frank M. Byrne 7. tammikuuta 1913 2. tammikuuta 1917 Republikaani 9 Peter Norbeck 2. tammikuuta 1917 4. tammikuuta 1921 Republikaani 10 William H. McMaster 4. tammikuuta 1921 6. tammikuuta 1925 Republikaani 11 Carl Gunderson 6. tammikuuta 1925 4. tammikuuta 1927 Republikaani 12 William J. Bulow 4. tammikuuta 1927 6. tammikuuta 1931 Demokratti 13 Warren Green 6. tammikuuta 1931 3. tammikuuta 1933 Republikaani 14 Tom Berry 3. tammikuuta 1933 5. tammikuuta 1937 Demokratti 15 Leslie Jensen 5. tammikuuta 1937 3. tammikuuta 1939 Republikaani 16 Harlan J. Bushfield 3. tammikuuta 1939 5. tammikuuta 1943 Republikaani 17 Merrill Sharpe D. 5. tammikuuta 1943 7. tammikuuta 1947 Republikaani 18 George T. Mickelson 7. tammikuuta 1947 2. tammikuuta 1951 Republikaani 19 Sigurd Anderson 2. tammikuuta 1951 4. tammikuuta 1955 Republikaani 20 Joe Foss 4. tammikuuta 1955 6. tammikuuta 1959 Republikaani 21 Ralph Herseth 6. tammikuuta 1959 3. tammikuuta 1961 Demokratti 22 Archie M. Gubbrud 3. tammikuuta 1961 5. tammikuuta 1965 Republikaani 23 Nils Boe 5. tammikuuta 1965 7. tammikuuta 1969 Republikaani 24 Frank Farrar 7. tammikuuta 1969 5. tammikuuta 1971 Republikaani 25 Richard F. Kneip 5. tammikuuta 1971 24. heinäkuuta 1978 Demokratti Siirtyi Yhdysvaltain suurlähettilääksi Singaporeen. 26 Harvey L. Wollman 24. heinäkuuta 1978 1. tammikuuta 1979 Demokratti 27 William J. Janklow 1. tammikuuta 1979 6. tammikuuta 1987 Republikaani 28 George S. Mickelson 6. tammikuuta 1987 19. huhtikuuta 1993 Republikaani Kuoli 19. huhtikuuta 1993, Walter Dale Miller korvasi hänet. 29 Walter Dale Miller 19. huhtikuuta 1993 7. tammikuuta 1995 Republikaani 30 William J. Janklow 5. tammikuuta 1995 7. tammikuuta 2003 Republikaani 31 50px Mike Rounds 7. tammikuuta 2003 8. tammikuuta 2011 Republikaani 32 Dennis Daugaard 8. tammikuuta 2011 5. tammikuuta 2019 Republikaani 33 Kristi Noem 5. tammikuuta 2019 virassa Republikaani ==Lähteet== == Aiheesta muualla == *
Amreli

Amreli on kaupunki ja kunta Amrelin piirikunnassa, Gujaratin osavaltiossa Intiassa. Vuoden 2011 väestönlaskennassa Amrelissa oli 117 967 asukasta. Amrelin kunnassa on 595 kylää. Kaupungissa on lentoasema ja rautatieasema. == Lähteet == Luokka:Gujaratin kaupungit
Keula

Keula eli kokka on aluksen tai muun veneen etuosa. Keulassa sijaitsevat yleensä laivan ankkurit ja muut kiinnityslaitteet. == Toiminta == Keula on suunniteltu vähentämään laivan liikkeeseen liittyvän kitkan ja aaltojen muodostumisen synnyttämää vastusta, koska aallot yleensä osuvat laivan keulaan. Nykylaivoissa on myös osa nimeltään keulabulbi, joka vähentää aaltojen muodostamaa vastusta. Mitä nopeammin laiva tai alus purjehtii, sitä korkeammat aallot se synnyttää. Tämän takia laiva tarvitsee enemmän energiaa, jotta se pääse itse luomiensa aaltojen läpi. == Lähteet == Luokka:Laivanrakennus
François Peltier

François Peltier (26. huhtikuuta 1728 Savennières, Maine-et-Loire, Ranska – 5. tammikuuta 1794 Angers, Maine-et-Loire, Ranska) oli pappi Ranskan Angersin hiippakunnasta ja marttyyri Ranskan vallankumouksen vainoissa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984, ja hänen muistopäiväänsä vietetään 2. tammikuuta yhtenä Anjoun marttyreistä tai 5. tammikuuta. == Lähteet == Luokka:Ranskalaiset teloitetut Luokka:Kristityt marttyyrit Luokka:Ranskalaiset papit Luokka:Ranskan suuren vallankumouksen henkilöt Luokka:Vuonna 1728 syntyneet Luokka:Vuonna 1794 kuolleet
Indian Premier League

Indian Premier League (IPL), tunnettu myös nimellä Vivo Indian Premier League johtuen sponsorisopimuksesta vivon kanssa, on T20-kriketin ammattilaisliiga Intiassa. BCCI perusti liigan vuonna 2008. Vuonna 2018 IPL:n voitti Chennai Super Kings. Liigassa pelaa 8 joukkuetta. Pepsi sponsoroi liigaa vuosina 2013–2015. == Joukkueet == * Chennai Super Kings * Delhi Capitals * Kings XI Punjab * Kolkata Knight Riders * Mumbai Indians * Rajasthan Royals * Royal Challengers Bangalore * Sunrisers Hyderabad == Lähteet == == Aiheesta muualla == Luokka:Intian kriketti
Lahmu

Lahmu on mesopotamialaisessa mytologiassa jumala, joka syntyi kun makean veden henkilöitymän Apsûn ja suolaisen veden henkilöitymän Tiamatin vedet sekoittuivat ennen maailman syntyä kaaoksen alkuhämärässä. Tarina kerrotaan babylonialaisessa luomiskertomuksessa Enuma elish. Lahmu sekä hänen sisarensa ja puolisonsa Lahamu olivat ensimmäinen alkumerestä ilmaantunut jumalpari. He edustavat yleensä mutaa tai liejua, mutta joissakin teksteissä heidät on kuvattu käärmeiksi, mahdollisesti siksi, että kiemurtelevan käärmeen liike muistuttaa aaltojen väreilyä. Jotkut tutkijat olettavatkin, että Lahmu ja Lahamu ovat vain Tiamatin toiset nimet. Lahmulla ja Lahamulla ei ole muuta merkittävää roolia babylonialaisessa mytologiassa, kuin että he ovat Ansharin ja Kisharin vanhemmat.Lurker 1987, s. 108 Sumerien mytologiassa sana Lahama viittasi vesidemoneihin, jotka kuuluivat Enkille. ==Lähteet== * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Mesopotamialaiset jumalat
Curry (täsmennyssivu)

Curry voi tarkoittaa ainakin seuraavia asioita: * curry, kuiva maustesekoitus * curry, kastikemainen liha- tai kasvisruoka * currylehdet, intianjasmikin mausteena käytettävät lehdet * Curryn piirikunta, Yhdysvaltojen New Mexicon osavaltiossa sijaitseva piirikunta == Sukunimenä == * Adrianne Curry (s. 1982), yhdysvaltalainen malli * Ann Curry (s. 1956), yhdysvaltalainen televisiotoimittaja ja uutisankkuri * Denzel Curry (s. 1995), yhdysvaltalainen rap-artisti, laulaja ja lauluntekijä * Guy Cury (1930–2018), ranskalainen aitajuoksija * John Curry (1949–1994), brittiläinen taitoluistelija ja olympiavoittaja * Kai Curry-Lindahl (1917–1990), ruotsalainen eläintieteilijä ja luonnonsuojelija * Michael Curry (s. 1953), Yhdysvaltain episkopaalisen kirkon johtaja * Mickey Curry (s. 1956), yhdysvaltalainen rock-rumpali ja -taustalaulaja * Patrick Curry (s. 1996), yhdysvaltalainen jääkiekkoilija * Robert Curry (1882–1944), yhdysvaltalainen vapaapainija ja olympiavoittaja * Sharaud Curry (s. 1987), yhdysvaltalainen koripalloilija * Stephen Curry (s. 1988), yhdysvaltalainen koripalloilija * Thomas John Curry (s. 1943), irlantilais-yhdysvaltalainen katolinen piispa * Tim Curry (s. 1946), englantilainen näyttelijä * Tracy Lynn Curry, The D.O.C (s. 1968), yhdysvaltalainen rap-artisti
Aulon (Attika)

Aulon () oli antiikin aikainen asutus Attikassa eli Ateenan kaupunkivaltion alueella Kreikassa. Se sijaitsi Laureionin kaivosalueella, mutta sen tarkempaa sijaintia ei tunneta. Antiikin lähteissä myös Aulonissa itsessään mainitaan olleen kaivoksia. Aulonia ei luettu Attikan demosten joukkoon. Se on saattanut kuulua esimerkiksi Sunionin tai Thorikoksen demokseen. == Lähteet == Luokka:Antiikin Attika Luokka:Lavreotikí
Drymos (Attika)

Drymos (, ) oli antiikin aikainen linnoitus Attikassa Kreikassa. Se sijaitsi lähellä Boiotian rajaa, mutta sen tarkempaa sijaintipaikkaa ei tunneta. Drymos esiintyy antiikin lähteissä yhdessä Panaktonin kanssa, joten sen on arveltu sijainneen jossakin lähistöllä. Sen on ehdotettu sijainneen joko nykyisten Skoúrtan tai Mázin (Oinóin) tasankojen alueella tai niiden ja Thriásion tasangon välisillä metsäisillä kukkuloilla. Linnoitus oli ilmeisesti ateenalaisten ja boiotialaisten kiistelyn kohteena. Sitä ei luettu Attikan demosten joukkoon. == Lähteet == Luokka:Antiikin Attika
Ekhelidai

Ekhelidai (, ) oli antiikin aikainen asutus Attikassa eli Ateenan kaupunkivaltion alueella Kreikassa. Se sijaitsi Pireuksen ja Tetrakomoin Herakleionin välisellä alueella lähellä Kefissos-joen suuta ja Faleroniin johtanutta Pitkää muuria, oletettavasti lähellä Ksypeteä. Kreikkalaisessa mytologiassa Ekhelidai sai nimensä heeros Ekheloksesta. Ekhelidai oli tasankoa, ja joko soista aluetta tai sellaisen lähellä, ja tätä on myös pidetty sen nimen alkuperänä (< , 'suo'). Siellä sijaitsi Ateenan hippodromi, jossa järjestettiin hevosurheilukilpailut muun muassa Panathenaia-juhlissa. Ekhelidaita ei luettu ainakaan Attikan alkuperäisten, Kleistheneen uudistuksen mukaisten demosten joukkoon. Stefanos Byzantionlainen kuitenkin mainitsee sen demoksena. Ekhelidai kuului oletettavasti Ksypeten demoksen alaisuuteen. == Lähteet == Luokka:Antiikin Attika
Harma (Attika)

Harma () oli antiikin aikainen linnoitus Attikassa Kreikassa. Se sijaitsi Parnes-vuoren rinteellä lähellä Fyleä, missä se vartioi Fylen tavoin Ateenan ja Theban välistä tietä. Harmaa ei luettu Attikan demosten joukkoon. == Lähteet == Luokka:Antiikin Attika
Khastieis

Khastieis (, ) tai Khastia (, lat. Chastia) oli antiikin aikainen asutus oletettavasti Attikassa eli Ateenan kaupunkivaltion alueella Kreikassa. Sen sijaintia ei tunneta, mutta nimen perusteella se sijoitetaan usein nykyisen Fylín eli aiemman Chasián tienoille. Khastieista ei luettu ainakaan Attikan alkuperäisten, Kleistheneen uudistuksen mukaisten demosten joukkoon. Hesykhios kuitenkin mainitsee sen demoksena. Toisaalta on myös epäilty, että Khastieis olisi saattanut jopa sijaita Attikan alueen ulkopuolella. == Lähteet == Luokka:Antiikin Attika